Document ID: 32006R1193

KOMISIJAS REGULA (EK) Nr. 1193/2006
(2006. gada 4. augusts),
ar kuru groza Regulu (EK) Nr. 1990/2004, ar ko nosaka pārejas posma pasākumus vīna nozarē sakarā ar Ungārijas pievienošanos Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 41. panta pirmo daļu,
tā kā:
(1)
Padomes 1999. gada 17. maija Regulas (EK) Nr. 1493/1999 par vīna tirgus kopīgo organizāciju (1) 27. panta 3. punktā paredzēts, ka no jebkuras fiziskas vai juridiskas personas vai personu grupas, kas ir gatavojušas vīnu, prasa piegādāt destilācijai visus tādas vīndarības blakusproduktus.
(2)
Komisijas 2000. gada 25. jūlija Regulā (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem (2), ir paredzēti šā destilēšanas pienākuma izpildes noteikumi, un tās 49. pantā turklāt paredzēti daži izņēmumi attiecībā uz minēto pienākumu.
(3)
Ungārija ir pieņēmusi pasākumus, kas vajadzīgi, lai pildītu minēto destilēšanas pienākumu. Tomēr Ungārijas spirta destilācijas uzņēmumu jauda patlaban nav pietiekama, lai destilētu visus saražotos blakusproduktus.
(4)
Ar Komisijas Regulu (EK) Nr. 1990/2004 (3) Ungārijai atļāva atbrīvot noteiktas ražotāju kategorijas no pienākuma destilēt vīndarības blakusproduktus 2004./2005. vīna gadā. Šo atļauju pagarināja, attiecinot arī uz 2005./2006. vīna gadu. Ņemot vērā iepriekš raksturoto situāciju, minētā atļauja ir vēlreiz jāpagarina, attiecinot to arī uz 2006./2007. vīna gadu.
(5)
Attiecīgi jāgroza Regula (EK) Nr. 1990/2004.
(6)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1990/2004 1. pantā vārdus “2004./2005. un 2005./2006. vīna gadam” aizstāj ar vārdiem “2004./2005., 2005./2006. un 2006./2007. vīna gadam”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 4. augustā

Labels: 18
15
17
6